ମୁମ୍ବାଇ, ସେପ୍ଟେମ୍ବର ୩୦ (ଓଡିଶା ଡଟ କମ ) ପଶ୍ଚିମ ଓଡିଶା ପରିବାର -ମୁମ୍ବାଇ ଦ୍ବାରା ଏକାଦଶ "ନୂଆଖାଇ ଭେଟଘାଟ -୨୦୧୭" ସେପ୍ଟେମ୍ବର ୨୪ ରବିବାର ସ୍ବତନ୍ତ୍ରବୀର ସଭରକର ସଭାଗାର, ଦାଦର, ମୁମ୍ବାଇ ଠାରେ ଆୟୋଜିତ କରଯାଇଥିଲା।
ଏଥିରେ ମୁମ୍ବାଇରେ ଅବସ୍ଥାପିତ ପଶ୍ଚିମ ଓଡିଶାର ଅଧିବାସୀଗଣ ବହୁ ଉତ୍ସାହ ସହ ଅଂଶଗ୍ରହଣ କରିଥିଲେ।
ମହାରାଷ୍ଟ୍ର ସରକାରଙ୍କ ଶକ୍ତି ସଚିବ ଶ୍ରୀଯୁକ୍ତ ଅରବିନ୍ଦ ସିଂ, ଆଇଏସ ଏଥିରେ ମୁଖ୍ୟ ଅତିଥି ଭାବରେ ଯୋଗଦାନ କରିଥିଲେ । ଇତ୍ୟାବସରେ ଶ୍ରୀଯୁକ୍ତ ଅରବିନ୍ଦ ସିଂ ଓ ଅନ୍ୟ ଅତିଥିଗଣ ସ୍ମରଣିକା "ଜୁହାର" ର ସପ୍ତମ ସଂସ୍କରଣର ଅନାବରଣ କରିଥିଲେ।
ବଲିଉଡ ଓ ଟିଭି ଜଗତର ବରିଷ୍ଠ କଳାକାର, ଶ୍ରୀ ସତୀଶ ଶାହ ଉତ୍ସବର ବିଶେଷ ଅତିଥି ଭାବରେ ଯୋଗଦାନ କରି ପଶ୍ଚିମ ଓଡିଶା ଫାଉଣ୍ଡେସନ ତରଫରୁ ପଦ୍ମଶ୍ରୀ ଡାଃ ଜିତେନ୍ଦ୍ର ହରିପାଲଙ୍କୁ ସାଲ ଓ ମୋମେଣ୍ଟୋପ୍ରଦାନ ପୂର୍ବକ ସମ୍ମାନିତ କରିଥିଲେ। ସେ ମଧ୍ୟ ସମ୍ବଲପୁରୀ ସଙ୍ଗୀତର ତାଳେ ତାଳେ ନାଚି, ଉପସ୍ଥିତ ଦର୍ଶକଙ୍କର ମନୋରଞ୍ଜନ କରିଥିଲେ।
ଅନେକ ବଲିଉଡ ସିନେମାର ସେଲେବ୍ରିଟି ଖଳନାୟକ ଶ୍ରୀ ଆଶୀଷ ବିଦ୍ୟାର୍ଥୀ ଉତ୍ସବରେ ଯୋଗଦାନକରି ସମ୍ବଲପୁରୀ ସଂସ୍କୃତିର ପ୍ରଚାର ପ୍ରସାର ନିମିତ୍ତ ଆୟୋଜକ ମାନଙ୍କର ପ୍ରୟାସକୁ ପ୍ରସଂଶା କରିଥିଲେ। ଦର୍ଶକମାନଙ୍କ ଅନୁରୋଧରେ ସେ ମଧ୍ୟ ସମ୍ବଲପୁରୀ ସଙ୍ଗୀତର ତାଳେ ତାଳେ ନାଚି ଉଠିଥିଲେ।
ସେଲେବ୍ରିଟି ଟିଭି ତାରକା ସୋନଲିକା ଯୋଶୀ ଓ ଲୋକପ୍ରିୟ ଟିଭି ଧାରାବାହିକ "ତାରକ ମେହେତାକା ଉଲ୍ଟା ଚଷମା" ର ଦିଶା ବକାନି ମଧ୍ୟ ଏହି ଅବସରର ଯୋଗଦାନ କରି ସଭିଙ୍କୁ ନୂଆଖାଇର ଶୁଭକାମନା ଜଣାଇଥିଲେ।
ସମସ୍ତ ଅତିଥିଙ୍କୁ ଆୟୋଜକ ମାନଙ୍କ ତରଫରୁ ସମ୍ବଲପୁରୀ ବସ୍ତ୍ର ଓ ମୋମେଣ୍ଟୋ ପ୍ରଦାନ କରି ସମ୍ମାନିତ କରାଯାଇଥିଲା।
ସମ୍ବଲପୁରର ଲୋକନୃତ୍ୟ ମଣ୍ଡଳୀ "ରଙ୍ଗ ଫରୁଆ" ଲୋକପ୍ରିୟ ସମ୍ବଲପୁରୀ ସଙ୍ଗୀତ ଓ ନୃତ୍ୟ ପରିବେଷଣ କରି ଉପସ୍ଥିତ ଦର୍ଶକଙ୍କ ମନୋରଞ୍ଜନ କରିଥିଲେ। ପଦ୍ମଶ୍ରୀ ଡାଃ ଜିତେନ୍ଦ୍ର ହରିପାଲଙ୍କ ସଙ୍ଗୀତ ରଙ୍ଗବତୀର ତାଳେ ନାଚି ନାଚି ଦର୍ଶକ ମତୁଆଲା ହୋଇଉଠିଥିଲେ।
ଆୟୋଜନ କମିଟିର ବରିଷ୍ଠ ସଦସ୍ୟ ଶ୍ରୀ ପ୍ରଦୀପ ପଣ୍ଡା "ରଙ୍ଗ ଫରୁଆ" ମଣ୍ଡଳୀକୁ ମୋମେଣ୍ଟୋ ପ୍ରଦାନ କରି ସମ୍ମାନିତ କରିଥିଲେ।
ଆୟୋଜନ କମିଟି ମେଧାବୀ ତଥା ଖେଳକୁଦ ଓ କଳା କ୍ଷେତ୍ରରେ ଉତ୍ତମ ପ୍ରଦର୍ଶନ କରିଥିବା ଛାତ୍ରଛାତ୍ରୀ ମାନଙ୍କୁ ପ୍ରୋତ୍ସାହିତ କରିଥିଲେ। ଏହି ଅବସରରେ ସମ୍ବଲପୁରୀ ବସ୍ତ୍ର ପ୍ରତିଯୋଗିତା ଅନୁଷ୍ଠିତ ହୋଇଥିଲା।
ସମ୍ବଲପୁରୀ କପଡାକୁ ନେଇ ଡିଜାଇନର ବସ୍ତ୍ର ପ୍ରସ୍ତୁତ କରୁଥିବା ଏକ ସମ୍ବଲପୁର ସ୍ଥିତ କମ୍ପାନୀ "Traditional Vougue" ଅନୁକୂଲ୍ୟରେ ସମ୍ବଲପୁରୀ ବସ୍ତ୍ରକୁ ନେଇ ଏକ ଫାଶନ ସୋ ଅନୁଷ୍ଠିତ ହୋଇଥିଲା। ସମସ୍ତ ପ୍ରତିଭାଗୀଙ୍କୁ ଖିରୀ ଓ ମଣ୍ଡାପିଠା ଦ୍ବାରା ଆପ୍ୟାୟିତ କରାଯାଇଥିଲା।
ଆଯୋଜକମାନଙ୍କ ତରଫରୁ SBI General Life Insurance, National Payment Corporation of India, Tata Motors, IDBI Capital, Traditional Vouge, ବୈଶାଖୀ , Union Bank, Canara Bank, Ferro Tech India, Siddhi Trade matrix, Bank of India ଓ ଓଡିଶା ସରକାରଙ୍କ ସଂସ୍କୃତି ବିଭାଗକୁ କୃତଜ୍ଞତା ଜ୍ଞାପନ କରାଯାଉଛି। ଆଯୋଜକମାନଙ୍କ ତରଫରୁ ଓ ଟିଭି ଓ କଳିଙ୍ଗ ଟିଭିକୁ ଉତ୍ସବର ପ୍ରସାରଣପାଇଁ କୃତଜ୍ଞତା ଜ୍ଞାପନ କରାଯାଉଛି।
ମୁମ୍ବାଇ, ସେପ୍ଟେମ୍ବର ୨୭ (ଓଡିଶା ଡଟ କମ ) ପଶ୍ଚିମ ଓଡିଶା ପରିବାର ମୁମ୍ବାଇ ପକ୍ଷରୁ ମୁମ୍ବାଇରେ ଗତ ରବିବାର ଦାଦର ଠାରେ ଥିବା ସ୍ବତନ୍ତ୍ର ବୀର ସାବରକର ଅଡିଟୋରିଆମ ଠାରେ ନୂଆଖାଇ ଭେଟ ଘାଟ ରଙ୍ଗାରଙ୍ଗ ସାଂସ୍କୃତିକ କାର୍ଯ୍ୟକ୍ରମ ସହ ବ୍ୟାପକ ଜନସମାଗମ ମଧ୍ୟରେ ପାଳନ ହୋଇଛି।
ଏନାର୍ଜୀ ଭିଜିଲାନସ କମିଶନ ମହାରାଷ୍ଟ୍ରର ଅଧକ୍ଷ୍ୟ ପ୍ରଦୀପ ବାଭନିସକର ଓ ତାଙ୍କ ପତ୍ନୀ ଏହି ଉତ୍ସବରେ ମୁଖ୍ୟ ଅତିଥି ଭାବେ ଯୋଗ ଦେଇଥିଲେ । ପଞ୍ଚାୟତିରାଜ ମନ୍ତ୍ରାଳୟର ଯୁଗ୍ମ ସଚିବ ସଂଜୀବ ପାଟଯୋଶୀ ଏହି ଉତ୍ସବରେ ସମ୍ମାନିତ ଅତିଥି ଭାବେ ଯୋଗ ଦେଇଥିଲେ।
ନିଜର ଉଲ୍ଲେଖନୀୟ କାର୍ଯ୍ୟ ପାଇଁ ପ୍ରେସିଡେନଟ ଅଫ ଇଣ୍ଡିଆ ଆୱାର୍ଡ ୨୦୧୬ ପାଇ ପଶ୍ଚିମ ଓଡିଶାକୁ ଗୌରବାନ୍ବିତ କରିଥିବାରୁ ପାଟଯୋଶୀଙ୍କୁ ସମ୍ମାନିତ କରଯାଇଥିଲା । ଏହି କାର୍ଯ୍ୟକ୍ରମରେ ପଶ୍ଚିମ ଓଡିଶା ର ବିଶିଷ୍ଟ ଚଳଚିତ୍ର ଅଭିନେତା ଓ ନିର୍ଦ୍ଦେଶକ ସାଧୁ ମେହେର ଉଦବୋଧନ ଦେଇଥିଲେ । ମୁମ୍ବାଇ ଠାରେ ନୂଆଖାଇ ଭେଟ ଘାଟ ପାଳନର ଦଶ ବର୍ଷ ପୂର୍ତ୍ତି ଉପଲକ୍ଷେ ଏକ ସ୍ମରଣିକା ଜୁହାର ୨୦୧୬ ଉନ୍ମୋଚିତ କରଯାଇଥିଲା ।
ବଲିଉଡ ଚିତ୍ର ତାରକା ଟାଇଗର ସରଫ ମଧ୍ୟ ଏହି ଉତ୍ସବରେ ଯୋଗ ଦେଇ ନିଜର ବକ୍ତବ୍ୟ ପ୍ରଦାନ କରିଥିଲେ । ଏହି ଉତ୍ସବ ରେ ବଲାଙ୍ଗିର ଜିଲ୍ଲାର ଲୋଇସିଙ୍ଘାରୁ ଆସିଥିବା କଳାକାର ଡାଳଖାଇ, ରସରକେଲି, ଓ ରଙ୍ଗବତୀ ଆଦି ନୃତ୍ୟ ପରିବେଷଣ କରିଥିଲେ ।
ମୁମ୍ବାଇ, ଅଗଷ୍ଟ ୫ (ଓଡିଶା ଡଟ କମ) ରିଜର୍ଭ୍ ବେଂକର ଅବସରପ୍ରାପ୍ତ ଡେପୁଟି ଗଭର୍ନର୍ ହାରୁନ୍ ରଶିଦ ଖାନ୍ଂକୁ ମୁମ୍ବାଇ ସ୍ଥିତ ଓଡିଆ ସଂଗଠନ ଜଗନ୍ନାଥ କ୍ୟାନସର୍ ଏଡ ଫାଉଣ୍ଡେସନ ଓ ମୁମ୍ବାଇ ରେ ଅବସ୍ଥାପିତ ବିଶିଷ୍ଟ ବ୍ୟାଙ୍କର ମାନଂକ ସହଯୋଗରେ ଭବ୍ୟ ବିଦାୟ ସମ୍ବର୍ଧନା ଜ୍ଞାପନ କରାଯାଇଛି ।
ବସି ଠାରେ ଥିବା ଓଡିଆ ଭବନରେ ପ୍ରାୟ ଦେଢ ଶହ ଓଡିଆ ଏକତ୍ରିତ ହୋଇ ଶ୍ରୀ ଖାନ୍ଂକୁ ଏହି ସମ୍ବର୍ଧନା ଜଣାଇଥିଲେ । ଏହି ଅବସରରେ ଦେନା ବେଂକ୍ ରୁ ଅବସର ନେଇଥିବା ବରିଷ୍ଠ ଅଧିକାରୀ ଗୁରୁପ୍ରସାଦ ମହାନ୍ତି ଓ ତାଂକ ସ୍ତ୍ରୀ ଶ୍ରୀମତୀ ଗାୟତ୍ରୀ ମହାଂତିଂକୁ ମଧ୍ୟ ବିଦାୟ ସମ୍ବର୍ଧନା ଜ୍ଞାପନ କରାଯାଇଥିଲା।
ଏଠାରେ ଉଲ୍ଲେଖନୀୟ ଯେ ହାରୁନ୍ ରଶିଦ ଖାନ୍ ପ୍ରଥମ ଓଡିଆ ଭାବରେ ରିଜର୍ଭ୍ ବେଂକର ଡେପୁଟି ଗଭର୍ନର୍ ପଦ ହାସଲ କରିଥିଲେ ।
ବେଂକ୍ ସେବା କୁ ସର୍ବ ସାଧାରଣ ପାଖରେ ପହଂଚାଇବାକୁ ତାଂକ ଅଧ୍ୟକ୍ଷତା ରେ ଗଠିତ ଖାନ୍ କମିଟି ଅଭିନବ ପ୍ରସ୍ତାବ ମାନ ଦେଇଥିଲେ ।
ତାଙ୍କ ନେତୃତ୍ବରେ ଅର୍ଥନୈତିକ କ୍ଷେତ୍ରରେ ଅନେକ ସଫଳତା ମିଳି ପାରିଛି ବୋଲି ଶ୍ରୀ ଏ. ପି. ହୋତା, ସି ଇ ଓ , ଏନ.ପି.ସି.ଆଇ ଓ ମୃତ୍ୟୁଞ୍ଜୟ ମହାପାତ୍ର, ବରିଷ୍ଠ ଅଧିକାରୀ, ଷ୍ଟେଟ୍ ବେଂକ୍ ଅଫ ଇଣ୍ଡିଆ ପ୍ରମୁଖ ମତ ବ୍ୟକ୍ତ କରିଥିଲେ।
ଡ. ଏସ. ପଟନାୟକ ଓ ପି.କେ. ମହାଂତି ପ୍ରମୁଖ ନିଜ ନିଜ ମତ ରଖିଥିଲେ ।ବିଖ୍ୟାତ ଅଭିନେତା ପୁପିନ୍ଦର୍ କାର୍ୟକ୍ରମ ପରିଚାଳନା କରିଥିଲେ ।
ମୁମ୍ବାଇ,ଫେବୃଆରୀ ୧୮,(ଓଡ଼ିଶା ଡ଼ଟ୍ କମ୍)- ନ୍ୟାସନାଲ ଆଲୁମିନିୟମ କମ୍ପାନୀ ଲିମିଟେଡ (ନାଲକୋ) ର ନିର୍ଦ୍ଦେଶକ (ମାନବସମ୍ବଳ) ଶ୍ରୀ ଏସ.ସି. ପାଢୀଙ୍କୁ ଇନଷ୍ଟିଚୁ୍ୟଟ ଅଫ ପବ୍ଲିକ ଏନଟରପ୍ରାଇଜେସ ଦ୍ୱାରା ମୁମ୍ବାଇ ଠାରେ ଆୟୋଜିତ ତିନି-ଦିବସୀୟ ୱାର୍ଲଡ ଏଚଆରଡି କଂଗ୍ରେସର ଉଦଯାପନୀ ଉତ୍ସବରେ ଗ୍ଲୋବାଲ ଏଚଆର ଏକ୍ସିଲେନ୍ସ ପୁରସ୍କାର ପ୍ରଦାନ କରାଯାଇଛି ।
ମୁମ୍ବାଇଠାରେ ଅନୁଷ୍ଠିତ ଦୁଇ ଦିନିଆ ୱାର୍ଲଡ ସିଏସଆର କଂଗ୍ରେସର ଶେଷ ଦିବସ ତଥା ବିଶ୍ୱ ସିଏସଆର ଦିବସ ଅବସରରେ ଆଜି ଶ୍ରୀ ପାଢୀ, ନବରତ୍ନ ନାଲକୋ ପକ୍ଷରୁ କେୟାରିଂ କମ୍ପାନୀ ପୁରସ୍କାର ମଧ୍ୟ ଗ୍ରହଣ କରିଛନ୍ତି ।
ଶ୍ରମ ଓ ସମାଜ କଲ୍ୟାଣରେ ସ୍ନାତକତୋର ଶିକ୍ଷା ଲାଭ କରିଥିବା ଶ୍ରୀ ପାଢୀ, ଟାଟା ମାଇନ୍ସ, ଏନଟିପିସି, ସତଲୁଜ ଜଳ ବିଦ୍ୟୁତ ନିଗମ (ଏସଜେଭିଏନଏଲ) ଓ ଏମସିଏଲରେ କାର୍ଯ୍ୟ କରି ସେ ମାନବ ସମ୍ବଳ ପରିଚାଳନା କ୍ଷେତ୍ରରେ ବ୍ୟାପକ ଅଭିଜ୍ଞତା ହାସଲ କରିଛନ୍ତି ।
ବାଲାନ୍ସ ସ୍କୋର କାର୍ଡ ଆଧାରରେ 'ପର୍ଫମାନ୍ସ ରିଲେଟେଡ ପେ' (ପିଆରପି) ର କାର୍ଯ୍ୟାନ୍ୱୟନ ଏବଂ ମାନବ ସମ୍ବଳର ଉପଯୁକ୍ତ ବିନିଯୋଗ ଆଦି କ୍ଷେତ୍ରରେ ତାଙ୍କର ଅବଦାନ ଉଲ୍ଲେଖଯୋଗ୍ୟ ।
ମୁମ୍ବାଇ, ଜାନୁୟାରୀ ୨୫(ଓଡ଼ିଶା ଡ଼ଟ୍ କମ୍) ମୁମ୍ବାଇ ସ୍ଥିତ ପଶ୍ଚିମ ଓଡ଼ିଶା ପରିବାର ପକ୍ଷରୁ ଆୟୋଜିତ ପୁସ୍ପୁନି ଭେଟ୍ଘାଟ୍-୨୦୧୨ ଅବସରରେ ଓଡ଼ିଆ ଖାଦ୍ୟର ମହକ ଛୁଟିଛି ।
ଗତ ରବିବାର ଓଡିଶା ଭବନରେ ପଶ୍ଚିମ ଓଡ଼ିଶା ପରିବାରର ବରିଷ୍ଠ ମହିଳା ସଦସ୍ୟମାନେ ମାଁ ସମଲେଶ୍ୱରୀ, ମହାପ୍ରଭୁ ଶ୍ରୀ ଜଗନ୍ନାଥ ଓ ଗଣେଷଙ୍କ ପୂଜାର୍ଚ୍ଚନା କରିବା ପରେ ଏହା ପାଳନ କରାଯାଇଥିଲା ।
ପଂଚମ ଥର ପାଇଁ ଆୟୋଜନ କରାଯାଇଥିବା ଏହି ଭେଟ୍ଘାଟ୍ରେ ପ୍ରାୟ ୧୫୦ରୁ ଉଦ୍ଧ୍ୱର୍ ସସ୍ୟ ଯୋଗ ଦେଇଥିଲେ ।
ସମସ୍ତ ସଦସ୍ୟ କୁଇଜ୍, ଗୀତ ଓ ନୃତ୍ୟରେ ଅଂଶ ଗ୍ରହଣ କରି ଏହି କାର୍ଯ୍ୟକ୍ରମକୁ ସଫଳ କରିଥିଲେ । ଉପସ୍ଥିତ ସଦସ୍ୟଙ୍କୁ ସୁସ୍ୱାଦୁ ଓଡ଼ିଆ ଏବଂ ଖାଦ୍ୟ ପରିବେଷଣ କରାଯାଇଥିଲା ।
ପଶ୍ଚିମ ଓଡ଼ିଶା ପରିବାର ପକ୍ଷରୁ ପରବର୍ତୀ କାର୍ଯ୍ୟକ୍ରମ ଆସନ୍ତା ସେପ୍ଟେମ୍ବରରେ ନୂଆଁଖାଇ କରାଯିବ ବୋଲି ଘୋଷଣା କରାଯାଇଥିଲା ।
ବାଲେଶ୍ୱର,ଡ଼ିସେମ୍ବର୧(ଓଡ଼ିଶା ଡ଼ଟ୍ କମ୍) ମୁମ୍ବାଇ ଆତଙ୍କବାଦୀ ଆକ୍ରମଣ୨୦୦୮ର ଶିକାର ହୋଇଥବା ବାଲେଶ୍ୱର ଜିଲ୍ଲାର ସାନନ୍ଦ ତିନିବର୍ଷ ପରେ ଜିଲ୍ଲା ପ୍ରଶାସନ ପକ୍ଷରୁ ବୁଧବାର ଭିନ୍ନକ୍ଷମ ଭତ୍ତା ପାଇଛନ୍ତି ।
ତାଙ୍କ ବିଷୟରେ ବିଭିନ୍ନ ଖବରକାଗଜରେ ପ୍ରକାଶ ପାଇବା ପରେ ବାଲେଶ୍ୱର ଜିଲ୍ଲାପାଳ ଡ଼. ଅଖିଳ ବିହାରୀ ଓତା ତାଙ୍କୁ ଡ଼କାଇ ତାଙ୍କର ଭିନ୍ନକ୍ଷମ ଭତ୍ତା କରାଇବୋ ସହ ତାଙ୍କୁ ଚଳିତ ମାସ ୧୦ତାରିଖ ସୁଦ୍ଧା ଏକ ନିର୍ଦ୍ଦିଷ୍ଟ କଂପାନୀରେ ଚାକିରୀ ଦିଆଯିବ ଓ ବୋଲି ଘୋଷଣା କରିଛନ୍ତି ।
ଏହା ବ୍ୟତୀତ ତାଙ୍କୁ ଅଧିକଦୁଇଲକ୍ଷ ଟଙ୍କା ସାହାଯ୍ୟ ଦିଆଯିବ ବୋଲି ଜିଲ୍ଲାପାଳ ରେଳବାଇ ବିଭାଗକୁୂ ସୁପାରିଶ କରିଛନ୍ତି ।
ଏହି ଆତଙ୍କବାଦୀ ଆକ୍ରମଣରେ ତାଙ୍କ ଗୋଡ଼ରେଦୁଇଟି ଗୁଳି ବାଜିବାରୁ ସେ ଚେତାଶୂନ୍ୟ ହୋଇପଡ଼ିଥିଲେ । ପରଦିନ ନିଜକୁ ଜେ.ଜେ.ହସପିଟାଲରେ ପାଇଥିଲେ । ତାଙ୍କ ଗୋଡ଼ର ଅସ୍ତ୍ରୋପଚାର କରା ଯାଇଥିଲା ।
କିନ୍ତୁ ସେ ସଂପୂର୍ଣ୍ଣ ଆରୋଗ୍ୟ ଲାଭ କରିପାରି ନ ଥିଲେ । ତିନିବର୍ଷ ହେଲା ସେ ଆଶାବାଡ଼ି ଧରି ଚଲାବୁଲା କରୁଛନ୍ତି । ସେ ସମୟରେ ତାଙ୍କୁ ଉଭୟ ରେଳବାଇ ଓ ମହାରାଷ୍ଟ୍ର ସରକାର ପ୍ରତ୍ୟେକ ପଚାଶ ହଜାର ଟଙ୍କା ଲେଖାଏଁ ସାହାଯ୍ୟ ରାଶି ଦେଇଥିଲେ ।
ସେ ସମୟରେ ତାଙ୍କୁ ନିଯୁକ୍ତି ଦିଆଯିବ ବୋଲି ଘୋଷଣା କରା ଯାଇଥିଲେ ସୁଦ୍ଧା ତାହା ହୋଇପାରିନଥିଲା ।
ଏଠାରେ ଉଲ୍ଲେଖଯୋଗ୍ୟ ଯେ,ସାନନ୍ଦଙ୍କ ଘରେ ତାଙ୍କ ପତ୍ନୀ,ବୃଦ୍ଧା ମା ଓ ଗୋଟିଏ ଚାରି ବର୍ଷର ପୁଅ ଅଛନ୍ତି । ଏହି ଦୁର୍ଘଟଣା ପରେ ଉଭୟ ମା ଓ ସ୍ତ୍ରୀଦିନ ମଜୁରିଆ ଭାବେ କାମ କରି ଘରର ଭରଣପୋଷଣ କରୁଥିଲେ ।
ବାଲେଶ୍ୱର,ନଭେମ୍ବର ୨୮(ଓଡ଼ିଶା ଡ଼ଟ୍ କମ୍) ୨୬/୧୧ ମୁମ୍ବାଇ ଆତଙ୍କବାଦୀ ଆକ୍ରମଣ ଘଟଣାକୁ ତିନି ବର୍ଷ ପୂରଣ ହୋଇଯାଇଥିଲେ ମଧ୍ୟ ଏଥିରେ ନିଜର ଚାଲିବା ଶକ୍ତି ହରାଇଥିବା ବାଲେଶ୍ୱର ଜିଲ୍ଲାର ଚାଲିଶିମେଧା ଗ୍ରାମର ସତ୍ୟାନନ୍ଦ ଏବେ ବି ଅସହାୟ ।
ସେ ତିନି ବର୍ଷ ତଳେ କାର୍ଯ୍ୟ ସନ୍ଧାନରେ ମୁମ୍ବାଇ ଯାଇଥିଲେ । ସେଠାରେ ଭିକ୍ଟୋରିଆ ଟର୍ମିନସ ରେଳ ଷ୍ଟେସନଠାରେ ଥିବା ଏକ ଛୋଟିଆ ହୋଟେଲରେ କାମ କରି ଗୁଜୁରାଣ ମେଣ୍ଟାଉଥିଲେ । ଯାହା ରୋଜଗାର ହୁଏ ସେ ନିଜେ ଚଳି ବାକିତକ ଗ୍ରାମରେ ଥିବା ଚାରିପ୍ରାଣୀ କୁଟୁମ୍ବଙ୍କ ପାଇଁ ପଠାଇ ଦେଉଥିଲେ ।
ଆକ୍ରମଣରେ ଶିକାର ହୋଇଥିବା ବ୍ୟକ୍ତିମାନଙ୍କ ପାଇଁ ଉଭୟ କେନ୍ଦ୍ର ସରକାର ଓ ମହାରାଷ୍ଟ୍ର ସରକାର କ୍ଷତିପୂରଣ ଓ ଚାକିରୀ ଘୋଷଣା କରିଥିଲେ । ହେଲେ ଏ ପର୍ଯ୍ୟନ୍ତ ତାହା ମିଳିଲା ନାହିଁ ବୋଲି କ୍ଷୋଭ ପ୍ରକାଶ କରି ସତ୍ୟାନନ୍ଦ କହିଛନ୍ତି ।
ରେଳ ମନ୍ତ୍ରାଳୟ ଓ ମହାରାଷ୍ଟ୍ର ସରକାର ପ୍ରତ୍ୟେକଙ୍କ ଠାରୁ ୫୦ହଜାର ଟଙ୍କା ଲେଖାଏଁ ପାଇଛି ।
ରେଳବାଇରେ ଚାକିରୀଟିଏ ଏବେ ବି ସ୍ୱପ୍ନ ହୋଇ ରହିଯାଇଛି"ସେ କହିଛନ୍ତି ।
""ଆକ୍ରମଣକୁ ତିନି ବର୍ଷ ବିତି ଯାଇଥିଲେ ସୁଦ୍ଧା ସେଦିନ ସେ ଷ୍ଟେସନରେ ଟ୍ରେନକୁ ଅପେକ୍ଷା କରିଥିବା ବେଳେ ତାଙ୍କ ଗୋଡ଼ରେ ଗୁଳି ବାଜିଥିଲା । ଏହି "ଦୁସ୍ୱପ୍ନ' କୁ ଆଜୀବନ ଭୁଲି ପାରିବି ନାହିଁ" ସେ କହିଛନ୍ତି ।
ଲୋକମାନଙ୍କର ଚିତ୍କାର ଶୁଣିବାକୁ ପାଇଥିଲି । ହଠାତ୍ ମୋ ଡ଼ାହାଣ ଗୋଡ଼ରେଦୁଇଟି ଗୁଳି ବାଜିଥିଲା ଓ ସେଠାରେ ମୁଁ ଅଚେତ୍ ହୋଇ ପଡ଼ିଥିଲି । ପରଦିନ ସକାଳେ ନିଜକୁ ଜେ.ଜେ. ହସ୍ପିଟାଲରେ ପାଇଥିଲି"ସେ କହିଛନ୍ତି ।
ଘରକୁ ଫେରିବା ପୂର୍ବରୁ ତାଙ୍କ ଗୋଡ ଅସ୍ତ୍ରୋପଚାର କରାଯାଇଥିଲା । ଚିକିତ୍ସା ଖର୍ଚ୍ଚ ପ୍ରାୟ ୫୦ହଜାର ଟଙ୍କା ହୋଇଥିଲା । ଯାହାକି ସେ ପ୍ରଥମେ ବହନ କରିଥିଲେ କିନ୍ତୁ ପରେ ମହାରାଷ୍ଟ୍ର ସରକାର ତାଙ୍କୁ ଦେଇଥିଲେ ।
ସତ୍ୟାନନ୍ଦଙ୍କ ଘରେ ତାଙ୍କ ସହଧର୍ମିଣୀ, ବୃଦ୍ଧା ମାଆ ଓ ଏକ ଚାରି ବର୍ଷର ପୁତ୍ର ସନ୍ତାନ ଅଛନ୍ତି ।
ଚାଳଘରଟିଏ କରି ରହୁଛନ୍ତି । ଏହି ଅଘଟଣ ପରଠାରୁ ତାଙ୍କ ମାଆ ଓ ସ୍ତ୍ରୀଦିନ ମଜୁରିଆ ଭାବେ କାମ କରି ଗୁଜୁରାଣ ମେଂଟାଉଛନ୍ତି ।
""ମୋର ଗୋଡ଼ର କ୍ଷତ ଶୁଖିଯାଇଥିଲେ ସୁଦ୍ଧା ମୁଁ ଆଶାବାଡ଼ି ବିନା ସହାୟତାରେ ଠିଆ ହୋଇ ପାରୁନାହିଁ । ଯଦି ଅଧଘଣ୍ଟାଏ ଠିଆ ହୋଇଯିବି ତେବେ ମୋ ଗୋଡ଼ ଫୁଲିଯାଇଥାଏ"ସେ କହିଛନ୍ତି ।
ଏ ପର୍ଯ୍ୟନ୍ତ ବିକଳାଙ୍ଗ ଭତା ପାଇବାରୁ ସେ ବଞ୍ôଚତ ବଞ୍ଚିତ ହୋଇ ରହିଛନ୍ତି । ଚାକିରୀଟିଏ ପାଇବା ପାଇଁ ସେ ଜିଲ୍ଲାପାଳ ତଥା ଭୁବନେଶ୍ୱର ସ୍ଥିତ ରେଳବାଇ କର୍ତୃପକ୍ଷଙ୍କୁ ବାରମ୍ବାର ଭେଟିଥିଲେ ସୁଦ୍ଧା ତାହା ମଧ୍ୟ ହୋଇପାରିନାହିଁ ।
ଜଣାଇଥିଲେ ସୁଦ୍ଧା ସବୁ ବିଫଳ ହୋଇଛି ।
ମୁମ୍ବାଇ, ସେପ୍ଟେମ୍ବର ୧୯(ଓଡ଼ିଶା ଡ଼ଟ୍ କମ୍) ମୁମ୍ବାଇ ସ୍ଥିତ ପଶ୍ଚିମ ଓଡ଼ିଶା ପରିବାର ପକ୍ଷରୁ ଧୁମ୍ଧାମ୍ରେ ନୂଆଁଖାଇ ଭେଟ୍ଘାଟ୍-୨୦୧୧ ଅନୁଷ୍ଠିତ ହୋଇଯାଇଛି ।
କ୍ୟାଥୋଲିକ୍ ଜିମ୍ଖାନା ଠାରେ ରବିବାର ଆୟୋଜିତ ଭେଟ୍ଘାଟ୍ରେ ପ୍ରାୟ ଦୁଇ ଶହରୁ ଉଦ୍ଧ୍ୱର୍ ଲୋକ ଅଂଶ ଗ୍ରହଣ କରିଥିଲେ ।
ଏହି ଅବସରରେ ମାଁ ସମଲେଇଙ୍କ ପୂଜା ସହ ପରିଚୟ ପ୍ରଦାନ, କୁଇଜ୍, ଗୀତ ଏବଂ ନୃତ୍ୟର ଆୟୋଜନ କରାଯାଇଥିଲା ।
ଗୁରୁ ରଣଜିତ ନାଗ ଏବଂ କ୍ରିଷ୍ଣା ପଟେଲଙ୍କ ନେତୃତ୍ୱରେ ସମ୍ବଲପୁର କଳାପରିଷର କଳାକାରମାନେ ନୃତ୍ୟ ଗୀତରେ ଉପସ୍ଥିତ ଅତିଥିଙ୍କ ମନ ମୋହିଥିଲେ । ଯୁବ କଳାକାରମାନେ ଢୋଲ ନିଶାନ ସହ ଲୋକନୃତ୍ୟ ପରିବେଷଣ କରିଥିଲେ ।
ରିଜର୍ଭ ବ୍ୟାଙ୍କର ଡ଼େପୁଟି ଗଭର୍ଣ୍ଣର ହରୁନ ରସି୍ ଖାନ୍ ଏବଂ ତାଙ୍କ ପତ୍ନୀ ଉତ୍ସବରେ ମୁଖ୍ୟ ଅତିଥି ଭାବେ ଯୋଗ ଦେଇ ଲୋକନୃତ୍ୟକୁ ପ୍ରଶାଂସା କରିଥିଲେ ।
ପଞ୍ଚମ ଥର ପାଇଁ ଆୟୋଜିତ କରାଯାଇଥିବା ଏହି ଭେଟ୍ଘାଟ୍ରେ ଲୋକପ୍ରିୟ ଓଡ଼ିଆ ଚଳଚ୍ଛିତ୍ର କଳାକାର ସୁନୀଲ କୁମାର ମଧ୍ୟ ଏଥିରେ ଯୋଗ ଦେଇ ରଙ୍ଗବତୀ ଗୀତର ତାଳେତାଳେ ନୃତ୍ୟ କରିଥିଲେ ।
ଅସୁସ୍ଥ ସତ୍ୱେ ଏହି ପରିବାରର ବରିଷ୍ଠ ସସ୍ୟ ତଥା ଓଡ଼ିଆ ଚଳଚ୍ଚିତ୍ର ଜଗତର ବରିଷ୍ଠ କଳାକାର ଏବଂ ନିର୍ଦ୍ଦେଶକ ସାଧୁ ମେହେର ମଧ୍ୟ ଏଥିରେ ଯୋଗ ଦେଇଥିଲେ । ନିକଟରେ ଓଡ଼ିଶା ସରକାର ତାଙ୍କୁ ଜୟଦେବ ପୁରସ୍କାର ପ୍ରଦାନ କରିଥିବାରୁ ଆୟୋଜକଙ୍କ ପକ୍ଷରୁ ମୁଖ୍ୟ ଅତିଥି ମେହେରଙ୍କୁ ସମ୍ମାନୀତ କରିଥିଲେ ।
ପଶ୍ଚିମ ଓଡ଼ିଶାର ପ୍ରସିଦ୍ଧ ଲେଖକ ତଥା ଉକ୍ତ ପରିବାରର ସଦସ୍ୟଙ୍କ ଦ୍ୱାରାରଚିତ ସ୍ମରଣିକା ""ଜୁହାର"କୁ ମୁଖ୍ୟ ଅତିଥି ଉନ୍ମୋଚନ କରିଥିଲେ । ପଶ୍ଚିମ ଓଡ଼ିଶା ପରିବାର ମୁମ୍ବାଇର ପରବର୍ତ୍ତୀ କାର୍ଯ୍ୟକ୍ରମ ପୁଶ୍ପୁନି ୨୦୧୨ ବୋଲି ଘୋଷଣା କରାଯାଇଛି ।
ମୁମ୍ବାଇ,ଫେବୃୟାରୀ ୮(ଓଡ଼ିଶା ଡ଼ଟ୍ କମ୍) ମୁମ୍ବାଇ ସ୍ଥିତ ପଶ୍ଚିମ ଓଡ଼ିଶା ପରିବାର ପକ୍ଷରୁ ପୁସ୍ପୁନି ଭେଟ୍ଘାଟ୍-୨୦୧୧ ଆନନ୍ଦଉଲ୍ଲାସ ସହ ପାଳିତ ହୋଇଯାଇଛି ।
ଗତ ରବିବାର ଓଡିଶା ଭବନରେ ଏହାର ବରିଷ୍ଠ ସଦସ୍ୟମାନେ ମନ୍ତ୍ର ପାଠ ସହ ମାଁ ସମଲେଶ୍ୱରୀ, ମହାପ୍ରଭୁ ଶ୍ରୀ ଜଗନ୍ନାଥ ଓ ଗଣେଷଙ୍କ ପୂଜାର୍ଚ୍ଚନା କରିବା ପରେ ଏହା ପାଳନ କରାଯାଇଥିଲା ।
ଏହି ଉପଲକ୍ଷେ ଆୟୋଜିତ କାର୍ଯ୍ୟକ୍ରମରେ ଅର୍ପିତା, ସ୍ୱପ୍ନିଲ ୱେଧିକର, ସୁମନ ମିଶ୍ର, ଏସ୍.କେ.ପରିଡ଼ା ପ୍ରମୁଖ ହିନ୍ଦୀ ଚଳଚ୍ଚିତ୍ର ସଂଗୀତ ତଥା ସମ୍ବଲପୁରୀ ଓ ଓଡ଼ିଆ ଭଜନ ପରିବେଷଣ କରିଥିଲେ ।
ଏହା ସହ ଢୋଲ ବିଶେଷଜ୍ଞ ହୃାରଞ୍ଜନ ପ୍ରଧାନ ଓ ତାଙ୍କ ଦଳ ମଣ୍ଟୁ ମହାପାତ୍ରଙ୍କ ସହଯୋଗରେ ପରିବେଷଣ କରିଥିବା ବିଭିନ୍ନ ଲୋକପ୍ରିୟ ସମ୍ବଲପୁରୀ ଗୀତ ଉପସ୍ଥିତ ଅତିଥିମାନଙ୍କ ମନ ମୋହିଥିଲା ।
ଶେଷରେ ଆୟୋଜିତ ସମ୍ବଲପୁରୀ ଲୋକନୃତ୍ୟ(ରଙ୍ଗବତୀ, ଡ଼ାଲଖାଇ)ରେ ଅନୁଷ୍ଠାନର ସଭ୍ୟମାନେ ଅଂଶ ଗ୍ରହଣ କରିଥିଲେ । ମୁମ୍ବାଇ ଓ ନବି ମୁମ୍ବାଇରେ ବସବାସ କରୁଥିବା ବିଭିନ୍ନ ବର୍ଗର ପ୍ରାୟ ୧୭୫ ଜଣ ଲୋକ ଏହି ଭେଟ୍ଘାଟ୍ରେ ଯୋଗ ଦେଇଥିଲେ ।
ବିଗତ ବର୍ଷ ତୁଳନାରେ ଚଳିତ ବର୍ଷ ପୁସ୍ପୁନି ଭେଟ୍ଘାଟ୍ ଅଧିକ ଆକର୍ଷଣୀୟ ଓ ସଫଳତାର ସହ ଶେଷ ହୋଇଥିବା ଅନୁଷ୍ଠାନ ପକ୍ଷରୁ କୁହାଯାଇଛି । ଆସନ୍ତା ନୂଆଁଖାଇ ଭେଟ୍ଘାଟ୍ ମୁମ୍ବାଇ ୨୦୧୧ ମଧ୍ୟ ଅଧିକ ଆକର୍ଷଣୀୟ କରାଯିବ ବୋଲି ଆୟୋଜକ କମିଟିର ଜଣେ ସଦସ୍ୟ କହିଛନ୍ତି ।
